cyanic-selkie/wikianc huggingface dataset:
Άρθουρ Αντάμοβ
Βιογραφία
Ο Αντάμοβ (αρχικά Ανταμιάν) γεννήθηκε στη Ρωσία σε μία ευκατάστατη αρμενική οικογένεια, η οποία, ωστόσο, έχασε σύντομα την περιουσία της το 1917. Όπως πολλοί άλλοι ευκατάστατοι Ρώσοι της εποχής, ο Αντάμοβ ανετράφη με τα γαλλικά ως πρώτη του γλώσσα και το 1924 μετακόμισε στο Παρίσι. Στο Παρίσι ο Αντάμοβ ήρθε σε επαφή με τους σουρεαλιστές και εξέδωσε την σουρεαλιστική εφημερίδα Discontinuité. Άρχισε να γράφει θεατρικά έργα μετά τον Β΄ Παγκόσμιο Πόλεμο, με πρώτο του έργο το La Parodie (1947). Επηρεασμένος από τον Μπέρτολτ Μπρεχτ, τον μαρξισμό και την ψυχανάλυση, στράφηκε σε ένα θέατρο με κοινωνικούς και πολιτικούς προβληματισμούς. Ο χαρακτήρας του τίτλου ενός από τα περισσότερο γνωστά έργα του, το Le Professeur Taranne (1953), κατηγορείται για διάφορα πράγματα (δημόσιο γυμνισμό, πέταμα σκουπιδιών, λογοκλοπή), τα οποία αρνείται, μόνο και μόνο για να αντιστραφούν οι αρνήσεις του εναντίον του ως επιπλέον στοιχεία παραπτωμάτων. Κορυφαίο θεατρικό έργο του θεωρείται το Πινγκ-Πονγκ (Le Ping-Pong, 1955).
Ο Αντάμοβ αυτοκτόνησε το 1970. Συγκαταλέγεται στους εκφραστές του σύγχρονου πρωτοποριακού θεάτρου.
Εξωτερικοί σύνδεσμοι
Κατηγορία:Γάλλοι θεατρικοί συγγραφείς Κατηγορία:Ρώσοι θεατρικοί συγγραφείς Κατηγορία:Αυτόχειρες καλλιτέχνες Κατηγορία:Θέατρο του Παραλόγου
Σαμάνθα Κριστοφορέτι
Η Σαμάνθα Κριστοφορέττι (ιταλ. Samantha Cristoforetti, γενν. 26 Απριλίου 1977) είναι η πρώτη Ιταλίδα αστροναύτης.
Βιογραφικά δεδομένα
Η Σαμάναθα Κριστοφορέττι γεννήθηκε στο Μιλάνο το 1977.
Σπούδασε μηχανολογία στο Τεχνικό Πανεπιστήμιο του Μονάχου, αεροναυπηγική στο πανεπιστήμιο Federico II της Νάπολης, καθώς και στην Ιταλική Ακαδημία Αεροναυτικής στο Ποτσουόλι, και εξειδικεύθηκε στο Euro-Nato Joint Jet Pilot Training στο Τέξας των Η.Π.Α.. Επίσης, σπούδασε στη Σχολή Αεροναυτικής και Διαστήματος στην Τουλούζη (École nationale supérieure de l'aéronautique et de l'espace) (2000) και στο Ρωσικό Πανεπιστήμιο Χημείας και Τεχνολογίας Μεντελέεβ (Mendeleev Russian University of Chemistry and Technology) από το 2000 ως 2001. . Μιλά τέσσερις ξένες γλώσσες: γερμανικά, αγγλικά, γαλλικά και ρώσικα.
Υπηρέτησε στο 61ο σμήνος στο Λέτσε, στο 32ο σμήνος στην Amendola και στο 51ο σμήνος στην Istrana. Έχει περισσότερες από 500 ώρες πτήσης και έχει πετάξει με αεροσκάφη SF-260, T-37, T-38, MB-339A, MB-339CD, AM-X.
Τον Μάιο του 2009 επιλέχθηκε (ανάμεσα σε 8.500 υποψηφίους) από τον Ευρωπαϊκό Οργανισμό Διαστήματος (ESA) για να γίνει αστροναύτης. Είναι η πρώτη Ιταλίδα αστροναύτης και η τρίτη γυναίκα αστροναύτης στην Ευρώπη. Η πρώτη αποστολή στην οποία πήρε μέρος είχε την ονομασία, ISS Expedition 42/43 Futura. Η αποστολή αυτή ξεκίνησε στις 10 Νοεμβρίου 2014 και τελείωσε 4 μήνες μετά, στις 11 Μαρτίου του 2015. Κατά τη διάρκειά της, η Κριστοφορέττι έφτασε, με ένα ρωσικό διαστημόπλοιο Σογιούζ, μαζί με τον Ρώσο αστροναύτη Αντόν Σκάπλεροφ και τον Αμερικανό Τέρυ Βερτς, στον Διεθνή Διαστημικό Σταθμό, στις 24 Νοεμβρίου 2014.
Τον Μάρτιο του 2013 απονεμήθηκε στην Κριστοφορέττι το παράσημο Ordine al merito della Repubblica italiana.
Δομημένο ομόλογο
Δομημένο ομόλογο ονομάζεται ένα χρηματοοικονομικό προϊόν ενός ομολόγου χρέους το οποίο  εμπεριέχει ένα ενσωματωμένο στοιχείο παραγώγου  με χαρακτηριστικά που ρυθμίζουν το προφίλ απόδοσης-κινδύνου του χρηματοοικονομικού προϊόντος. Η απόδοση ενός δομημένου ομολόγου ακολουθεί την απόδοση του υποκείμενου ομολόγου χρέους και του ενσωματωμένου παραγώγου.
Τα δομημένα ομόλογα (structured bonds) αποτελούν μια ειδική παραλλαγή των ομολόγων κυμαινόμενου εισοδήματος. Είναι κατασκευασμένα (δομημένα) έτσι ώστε οι κάτοχοί τους να μειώνουν τον κίνδυνο. Το κεφάλαιο των δομημένων ομολόγων είναι εγγυημένο στην λήξη τους. Μόνο οι αποδόσεις τους, οι τόκοι, είναι κυμαινόμενες και εξαρτώνται από την αγορά και την συγκεκριμένη δομή κάθε τέτοιου ομολόγου.
Τα δομημένα ομόλογα περιέχουν κίνδυνο όπως και όλα τα ομόλογα:
Είναι υβριδικά χρηματοοικονομικά προϊόντα, δηλαδή συνδυάζουν στοιχεία άλλων προϊόντων. Συνδυάζουν στοιχεία ομολόγων και στοιχεία «παραγώγων χρηματοοικονομικών προϊόντων» (δικαιώματα προαίρεσης)
Παράδειγμα δομημένου ομόλογου
Το ελληνικό δημόσιο εκδίδει ένα δομημένο ομόλογο με τα εξής χαρακτηριστικά:
Ένα ακόμη απλό παράδειγμα αποτελεί ένα πενταετές ομόλογο που συνοδεύεται από δικαίωμα προαίρεσης (option). Η προσθήκη του δικαιώματος προαίρεσης μεταβάλλει το προφίλ απόδοσης-κινδύνου του τίτλου προσαρμόζοντάς το στο συγκεκριμένο προφίλ ρίσκου του εκάστοτε επενδυτή. Με αυτό τον τρόπο καθίστανται εφικτές οι επενδύσεις σε κατηγορίες επενδυτικών προϊόντων  που υπό διαφορετικές συνθήκες θα θεωρούνταν ιδιαίτερα υψηλού κινδύνου.
Δομημένα προϊόντα
Οι αποδόσεις εξαρτώνται από τις επιδόσεις των υποκείμενων χρηματοοικονομικών προϊόντων υπό την έννοια ότι  εάν το υποκείμενο περιουσιακό στοιχείο / χρηματοοικονομικό προϊόν  αποδώσει «Χ»  ποσό, τότε το δομημένο προϊόν θα αποδώσει ποσό «Υ». Αυτό σημαίνει ότι τα δομημένα προϊόντα σχετίζονται στενά με μοντέλα τιμολόγησης προαιρετικών δικαιωμάτων (option pricing models), αν και μπορεί να περιέχουν και άλλους τύπους παραγώγων,  όπως ανταλλαγές χρηματοοικονομικών μέσων (swaps), προθεσμιακά συμβόλαια (forwards) και συμβόλαια μελλοντικής εκπλήρωσης (futures).
Τα δομημένα προϊόντα δημιουργήθηκαν με σκοπό να ικανοποιήσουν συγκεκριμένες επενδυτικές ανάγκες οι οποίες δεν μπορούν να ικανοποιηθούν από τα τυποποιημένα  χρηματοοικονομικά εργαλεία που είναι διαθέσιμα στις αγορές. Τα δομημένα προϊόντα μπορούν να χρησιμοποιηθούν ως εναλλακτική μίας άμεσης επένδυσης, ως μέρος της διαδικασίας κατανομής των περιουσιακών στοιχείων (asset allocation) ενός επενδυτικού χαρτοφυλακίου για την μείωση της έκθεσής του σε επενδυτικό ρίσκο, ή προκειμένου να εκμεταλλευθεί τις εκάστοτε συνθήκες της αγοράς. Η ικανότητα των δομημένων προϊόντων να παρέχουν προσαρμοσμένη έκθεση, μεταξύ άλλων και σε δυσπρόσιτες κατηγορίες επενδυτικών προϊόντων, τα καθιστά χρήσιμο συμπλήρωμα των τυποποιημένων χρηματοοικονομικών προϊόντων των διαφοροποιημένων χαρτοφυλακίων.
Προέλευση
Τα δομημένα προϊόντα αρχικά έγιναν δημοφιλή στην Ευρώπη και στη συνέχεια διαδόθηκαν και στις ΗΠΑ όπου συχνά προσφέρονται ως προϊόντα εγκεκριμένα από την Αμερικάνικη Επιτροπή Κεφαλαιαγοράς (SEC-registered), το οποίο σημαίνει ότι αυτά τα προϊόντα είναι προσβάσιμα στους ιδιώτες επενδυτές, όπως ακριβώς και οι μετοχές, τα ομόλογα, τα διαπραγματεύσιμα αμοιβαία κεφάλαια (exchange traded funds) και τα αμοιβαία κεφάλαια. Τα δομημένα προϊόντα προέκυψαν από την ανάγκη των εταιρειών να μπορούν να εκδώσουν χρέος φθηνότερα. Παραδοσιακά, οι εταιρείες κάλυπταν αυτή την ανάγκη μέσω της έκδοσης μετατρέψιμων ομολόγων, δηλαδή χρέους που υπό όρους μετατρέπεται σε μετοχές. Οι επενδυτές δέχονταν δηλαδή χαμηλότερα επιτόκια με αντάλλαγμα την προοπτική υψηλότερης απόδοσης (εάν η αξία των μετοχών αυξηθεί και το ομόλογο μπορεί να μετατραπεί σε μετοχές με  κέρδος). Ωστόσο, καθώς οι διακυμάνσεις της αξίας των μετοχών  μίας εταιρείας είναι απρόβλεπτες, τα πλεονεκτήματα και η αποτίμηση αυτού του προϊόντος είναι αμφισβητήσιμα.
Δομημένα ομόλογα
Τα δομημένα ομόλογα παρουσιάζουν χαρακτηριστικά που έχουν σχεδιαστεί ώστε να προσελκύουν έναν συγκεκριμένο τύπο επενδυτών ή/και να αξιοποιούν συγκεκριμένες συνθήκες στην αγορά. Ωστόσο, η δόμηση χρεογράφων με σκοπό την απήχηση σε ένα συγκεκριμένο τύπο επενδυτών ενέχει τον κίνδυνο έλλειψης  ρευστότητας των συγκεκριμένων προϊόντων σε περίπτωση που η αγορά κινηθεί με τέτοιο τρόπο που να μην καθιστά πια ελκυστικά τα δομημένα  χαρακτηριστικά της συγκεκριμένης έκδοσης. Συνήθως, τα δομημένα χαρακτηριστικά επιτυγχάνονται μέσω της χρήσης παραγώγων.
Τα δομημένα ομόλογα ανήκουν στην κατηγορία των κανονικών ομολόγων με σταθερό επιτόκιο. Γενικά, λειτουργούν όπως ένα κανονικό ομόλογο σταθερού επιτοκίου. Ωστόσο, τα μεμονωμένα ομόλογα συνοδεύονται από πρόσθετους όρους. Αυτό μπορεί να επηρεάσει τους όρους του επιτοκίου, για παράδειγμα το κουπόνι αυξάνεται ή μειώνεται με σταθερά βήματα ή γίνεται κυμαινόμενο με την πάροδο μίας συμπεφωνημένης περιόδου. Όμως, οι ειδικοί όροι πληρωμής ενός χρεογράφου με σταθερό επιτόκιο το εντάσσουν στην οικογένεια των δομημένων ομολόγων. Αυτό ισχύει και για τους Τίτλους που είναι συνδεδεμένοι με τον πιστωτικό κίνδυνο υποκείμενων μέσων. Για τον συγκεκριμένο τύπο ομολόγου, ο εκδότης προσφέρει ως εγγύηση (collateral) ένα ποσό το οποίο έχει εκδώσει σε κάποιον τρίτο. Εάν ο εκδότης του ομολόγου (οφειλέτης) χρεοκοπήσει, ο ομολογιούχος βρίσκεται υπόλογος για το υπόλοιπο ποσό του ομολόγου. Οι επενδυτές πρέπει επομένως να εξετάζουν πολύ προσεκτικά τους όρους επιτοκίου και πληρωμής των δομημένων ομολόγων.
Απλό παράδειγμα ενός δομημένου ομολόγου
Μία τράπεζα εκδίδει δομημένα ομόλογα, με ονομαστική αξία 1.000 Ευρώ έκαστο. Το κάθε ομόλογο αποτελείται ουσιαστικά από δύο μέρη: από τη μία ένα ομόλογο με μηδενικό επιτόκιο (zero-coupon) και από την άλλη ένα δικαίωμα αγοράς (call option) ενός υποκείμενου χρεογράφου, όπως μία κοινή μετοχή ή ένα διαπραγματεύσιμο αμοιβαίο κεφάλαιο (ETF) που μιμείται έναν προσφιλή δείκτη μετοχών όπως ο S&P 500. Το ομόλογο έχει διάρκεια τρία χρόνια.
Αν και ο τρόπος τιμολόγησης των δομημένων ομολόγων είναι πολύπλοκος, η αρχή της τιμολόγησης είναι αρκετά απλή. Την ημέρα της έκδοσης, ο αγοραστής πληρώνει την ονομαστική αξία των 1.000 Ευρώ. Το κεφάλαιο είναι προστατευμένο πλήρως, που σημαίνει ότι με την ημερομηνία λήξης ο αγοραστής θα λάβει τα 1.000 Ευρώ ανεξαρτήτως της πορείας του υποκείμενου περιουσιακού στοιχείου. Αυτό επιτυγχάνεται μέσω  έκδοσης του συγκεκριμένου ομολόγου μηδενικού επιτοκίου σε τιμή έκδοσης χαμηλότερη από την  ονομαστική του αξία. Σε ό,τι αφορά στο κομμάτι απόδοσης, το υποκείμενο δικαίωμα αγοράς θα έχει εσωτερική αξία κατά την ημερομηνία λήξης εάν η αξία του υποκείμενου περιουσιακού στοιχείου/χρεογράφου εκείνη την ημερομηνία είναι υψηλότερη από την αξία του κατά την ημερομηνία έκδοσης. Ο αγοραστής κερδίζει την απόδοση σε βάση ένα-προς-ένα. Εάν όχι, τότε το δικαίωμα αγοράς λήγει χωρίς καμία αξία και ο αγοραστής δεν λαμβάνει κάτι περισσότερο από τα 1.000 Ευρώ του κεφαλαίου.
Επενδύσεις ασφαλιστικών ταμείων σε δομημένα ομόλογα
Τα ασφαλιστικά ταμεία επιδιώκουν να μεγιστοποιούν τις αποδόσεις τους αναλαμβάνοντας τον κατάλληλο βαθμό κινδύνου χωρίς όμως να διακινδυνεύουν την ασφάλεια του αποθεματικού τους, διαφοροποιώντας το χαρτοφυλάκιό τους ώστε να μην συγκεντρώνονται οι πιθανές επισφάλειες σε λίγες επενδύσεις. Τα δομημένα ομόλογα έχουν αναχθεί σε ένα δημοφιλές επενδυτικό προϊόν για τα ασφαλιστικά ταμεία διότι μπορούν να επωφεληθούν από τη μελλοντική ανάπτυξη της αγοράς μέσω επενδύσεων που ενέχουν μεν ένα βαθμό κινδύνου για τις αποδόσεις αλλά είναι βέβαιο ότι η αρχική επένδυση θα αποδοθεί ακέραιη. Παράλληλα δε μειώνεται η έκθεσή τους σε άλλους κινδύνους όπως τον υψηλό πληθωρισμό.
Τα ασφαλιστικά ταμεία μπορούν να μορφοποιήσουν τα δομημένα προϊόντα ώστε να ανταποκρίνονται στις ειδικές ανάγκες του κάθε ταμείου λαμβάνοντας υπ’ όψιν τους τομείς ενδιαφέροντος προς επένδυση. Παράλληλα, τα δομημένα προϊόντα δεν χρειάζονται συντήρηση, μειώνοντας κατ’ αυτόν τον τρόπο το συνολικό κόστος διαχείρισης του αποθεματικού του ταμείου. Παράδειγμα επενδύσεων σε δομημένα προϊόντα για τον φόβο αύξησης του πληθωρισμού αποτελούν τα ασφαλιστικά ταμεία της Γερμανίας. Το 70% των θεσμικών επενδυτών στη Γερμανία θεώρει ότι θα υπάρξει άνοδος του πληθωρισμού στην Ευρώπη. Αυτό είχε ως αποτέλεσμα να ενδιαφερθεί το 20% των Γερμανικών ασφαλιστικών ταμείων για επένδυση σε δομημένα προϊόντα το 2010 σε σχέση με το 7% που είχε δείξει ενδιαφέρον το 2009. Παράλληλα το ενδιαφέρον των ταμείων για επενδύσεις σε μετοχές μειώθηκε στο 7% το 2010 σε σχέση με το 21% του 2009.
Χρήση δομημένων προϊόντων και ομολόγων στην Ελλάδα
Η χρήση δομημένων προϊόντων -που κυρίως εκδόθηκαν από διεθνείς επενδυτικές τράπεζες, αλλά και δευτερευόντως από ελληνικά χρηματοοικονομικά ιδρύματα -  αποτελούσαν και αποτελούν μέρος των επενδυτικών χαρτοφυλακίων στα πλαίσια διαφοροποίησης του επενδυτικού κινδύνου τόσο θεσμικών όσο και ιδιωτών ελλήνων επενδυτών. Θα πρέπει να επισημανθεί δε ότι η έκδοση δομημένων ομολογιακών προϊόντων - που αφορούν κυρίως σε τιτλοποιήσεις δανείων - αποτέλεσαν ένα σημαντικό εργαλείο άντλησης κεφαλαίων - με ευνοϊκότερους όρους - των ελληνικών τραπεζών  από τη διεθνή επενδυτική κοινότητα. Γενικότερα πριν λίγα χρόνια τέτοια προϊόντα ήταν ιδιαίτερα δημοφιλή στη διεθνή επενδυτική κοινότητα.
Ωστόσο, η χρήση των δομημένων προϊόντων έγινε περισσότερο γνωστή στο ελληνικό κοινό λόγω μιας υπόθεσης έκδοσης συγκεκριμένων δομημένων ομολόγων από το Ελληνικό Δημόσιο κατά το χρονικό διάστημα του 2007 της οποίας οι χειρισμοί είχαν ως αποτέλεσμα τη «δαιμονοποίηση» της χρήσης τους. Κατά τη χρονική εκείνη περίοδο η χρήση των δομημένων προϊόντων παγκοσμίως ήταν ιδιαίτερα ελκυστική στη διεθνή επενδυτική κοινότητα - ενδεικτικά αναφέρεται ότι κατά την τριετία δε 2005-2007, είχαν εκδοθεί δομημένα ομόλογα ύψους 3.5 δις Ευρώ από τις ελληνικές τράπεζες και 1.8 δις Ευρώ από το Ελληνικό Δημόσιο.
Παραπομπές
Κατηγορία:Τραπεζικές συναλλαγές Κατηγορία:Τραπεζικό Δίκαιο
Κύπελλο Κύπρου ποδοσφαίρου ανδρών 1983-84
Σύστημα διεξαγωγής
Στο κύπελλο Κύπρου 1983-84 συμμετείχαν οι 14 ομάδες του πρωταθλήματος Α΄ κατηγορίας 1983-84, οι 14 ομάδες του πρωταθλήματος Β΄ κατηγορίας 1983-84 και οι 13 ομάδες του πρωταθλήματος Γ΄ κατηγορίας 1983-84.
Διεξήχθη σε 6 γύρους. Διεξήχθη με το σύστημα νοκ-άουτ. Σε κάθε γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, γινόταν επαναληπτικός αγώνας στην έδρα της φιλοξενούμενης ομάδας. Αν το αποτέλεσμα ήταν ισόπαλο, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1984-85.
Προκριματικός γύρος
Στην κλήρωση για τον προκριματικό γύρο συμμετείχαν οι 14 ομάδες που είχαν δικαίωμα συμμετοχής στο πρωτάθλημα Γ΄ κατηγορίας 1983-84 και 6 από τις 14 ομάδες της Β΄ κατηγορίας 1983-84 (οι 6 τελευταίες ομάδες της βαθμολογίας την ημέρα της κλήρωσης).
Μία από τις 14 ομάδες που είχαν δικαίωμα συμμετοχής στη Γ΄ κατηγορία ήταν ο Εθνικός Δευτεράς, ο οποίος είχε προβιβαστεί μέσω των αγροτικών πρωταθλημάτων. Ωστόσο, διαγράφηκε από τις τάξεις της ΚΟΠ μετά από απόφαση της ΑΔΕΑ κατόπιν ένστασης της Δόξας Παλιομετόχου, επικαλούμενη ενός κανονισμού της ομοσπονδίας σύμφωνα με τον οποίο ομάδες που προέρχονταν από χωριά με πληθυσμό μικρότερο των 1500 κατοίκων, δεν μπορούσαν να ενταχθούν στην ομοσπονδία. Ο Εθνικός Δευτεράς κατέφυγε στα δικαστήρια. Πριν να εκδοθεί η απόφαση του δικαστηρίου έγινε η κλήρωση της προκριματικής φάσης με τη συμμετοχή του Εθνικού Δευτεράς. Κληρώθηκε με τον Εθνικό Άσσιας (που συμμετείχε στη Γ΄ κατηγορία). Η ΚΟΠ, κατά τη διαδικασία της κλήρωσης, ανακοίνωσε ότι αν δεν βγει η απόφαση του δικαστηρίου δύο βδομάδες μετά την κλήρωση (οι άλλες ομάδες θα είχαν ήδη δώσει τον προκριματικό αγώνα), η αντίπαλος του Εθνικού Δευτεράς θα προκρινόταν στην επόμενη φάση χωρίς αγώνα, πράγμα που έγινε.
Α΄ γύρος
Στον Α΄ γύρο συμμετείχαν οι ομάδες που προκρίθηκαν από τον προκριματικό γύρο, οι ομάδες του πρωταθλήματος Β΄ κατηγορίας 1983-84 που δεν συμμετείχαν στον προκριματικό γύρο και όλες οι ομάδες του πρωταθλήματος Α΄ κατηγορίας 1983-84.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν ο ΑΠΟΕΛ και ο Πεζοπορικός. Ο τελικός διεξήχθη στις 9 Ιουνίου 1984 στο Τσίρειο Στάδιο στη Λεμεσό. Νικητής ήταν ο ΑΠΟΕΛ με σκορ 3-1 στην παράταση.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1983-1984
Σάτρες Ξάνθης
Οι Σάτρες είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 360 μέτρα.
Γεωγραφία - Ιστορία
Την περίοδο της τουρκοκρατίας και μεταξύ 1878 - 1912 ανήκε στο ναχιγέ Σαχίν του καζά Δαρί Δερέ (σαντζάκι Γκιουμουλτζίνας) με έδρα το χωριό Σαχίν (Sahin, σημ. Eχίνος) μαζί με τον Eχίνο, Aλμαλή (σημ. Mελίβοια), Σινίκοβο (Sinikovo, σημ. Σάτραι) και Kαρά ολάν (Kara olan). Την περίοδο 1913 - 1919 ανήκε στο Δήμο Σαχίν (Sahinska Obstina) της επαρχίας Δαρί Δερέ (Daraderenska Okolija) του Nομού (Okrag) Γκιουμουλτζίνας. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 ως κοινότητα έχει πληθυσμό 483 κατοίκους ενώ ως οικισμός 189. .
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης
Μύτικας
Η λέξη Μύτικας μπορεί να αναφέρεται:
Σε τοπωνύμια της Ελλάδας:
Κατηγορία:Αποσαφηνίσεις ελληνικών τοπωνυμίων
Ινάννα
Η Ινάννα αποτελούσε την κύρια θηλυκή θεότητα των Σουμέριων, την οποία αποκαλούσαν «Αγία Παρθένα» Ήταν η πρώτη γνωστή θεότητα που σχετίστηκε με τον πλανήτη Αφροδίτη.
Η Ινάννα για πρώτη φορά λατρεύτηκε στην Ουρούκ και είχε δυο πλευρές. Η θεά της γονιμότητας και του αισθησιασμού είχε και τη δύναμη να καταστρέφει τα χωράφια και να στερεί τη γονιμότητα από όλα τα γήινα πλάσματα. Λατρευόταν σαν θεά του πολέμου και του κυνηγιού ιδιαίτερα ανάμεσα στους πολεμοχαρείς Ασσύριους. Η Ινάννα ήταν η προστάτιδα των ιερόδουλων, οι οποίες και την υπηρετούσαν στους ναούς της.
Καραγενάνη
Η καραγενάνη είναι πολυσακχαρίτης, που χρησιμοποιείται ως προσθετικό τροφίμων. Η κύρια χρήση της είναι στα γαλακτοκομικά και στα κρεατικά, εξαιτίας των ισχυρών δεσμών της με τις πρωτεΐνες των τροφίμων. Υπάρχουν 3 κύριες ποικιλίες καραγενάνης.
Ινάννα
Η Ινάννα πρωταγωνιστεί σε αρκετούς μύθους, με σημαντικότερο την σουμεριακή «Κάθοδο στον Κάτω Κόσμο». Στο μύθο αυτό κατεβαίνει στο Βασίλειο των Νεκρών για να διεκδικήσει την εξουσία της. Ωστόσο, η βασίλισσα και αδερφή της, Ερεσκιγκάλ, διατάζει το θάνατό της. Με το θάνατο της όμως πέθανε και η Φύση και τίποτα δεν μπορούσε να φυτρώσει πια. Μετά από παρέμβαση του θεού Ένκι, θα μπορούσε να αναγεννηθεί, αν κάποιο άλλο πρόσωπο έπαιρνε τη θέση της. Η Θεά διάλεξε να καταδικάσει τον σύζυγό της Ντουμούζι (Ταμμούζ), ο οποίος στο εξής θα εξουσίαζε στον Κάτω Κόσμο για μισό χρόνο. Η ιστορία αυτή θυμίζει τον αντίστοιχο μύθο της Δήμητρας και της κόρης της, Περσεφόνης, που συμβολίζει το θάνατο και την αναγέννηση της φύσης.
Καραγενάνη
Στην Ευρώπη απαγορεύεται η χρήση της για οργανικά ή άλλα προϊόντα για βρέφη για προληπτικούς λόγους. Στις ΗΠΑ επιτρέπεται για την παρασκευή οργανικών τροφίμων συμπεριλαμβανομένων χυμών, σοκολατούχου γάλακτος και βρεφικών προϊόντων.
Ινάννα
Η Ινάννα είναι η κόρη του Θεού Άνου, άρχοντα των Ουρανών. Το όνομα Ινάννα σημαίνει «Βασίλισσα του Ουρανού», ενώ παραλλαγές του ονόματός της είναι Νινσιάννα, ως προσωποποίηση του Αυγερινού, και Νουουγιγάνα, η "Ιερόδουλος των Ουρανών". Απεικονίζεται σαν πλούσια ντυμένη θεά ή σαν γυμνή γυναίκα. Σύμβολο της είναι το οκτάκτινο αστέρι. Σημαντικά ιερά της Ινάννα υπήρχαν στην Ουρούκ και στη Βαβυλώνα. Οι Βαβυλώνιοι την ονόμαζαν Ιστάρ. Αποτελούσε, επίσης, το αντίστοιχο της δυτικοσημιτικής θεάς Αστάρτης. Στην μετέπειτα Ελληνική και Ρωμαϊκή μυθολογία οι θεές Αφροδίτη και Βένους αντίστοιχα απορρόφησαν κάποιες από τις σχετικές με αυτή την ανατολική θεότητα παραδόσεις.
Καραγενάνη
Μοριακές δομές
Στο εμπόριο κυκλοφορούν 3 τύποι καραγενάνης:
Είναι ασφαλής για χρήση σε παγωτό, γάλα σόγιας και σάλτσες, αλλά και σε προϊόντα επεξεργασμένου κρέατος. Συνήθως χρησιμοποιείται μαζί με άλλους σταθεροποιητές όπως η ξανθάνη. Συγκεκριμένα, στο τυρί κότατζ συμβάλλει στη βελτίωση της υφής, ενώ στο σοκολατούχο γάλα βοηθά στη σταθεροποίηση των πρωτεϊνών, δημιουργώντας μια απαλή αίσθηση στη στόμα. Πάντως, μελέτες σε πειραματόζωα έχουν δείξει ότι ορισμένες μορφές της καραγενάνης (κυρίως η μη διασπώμενη) μπορούν να προκαλέσουν καταστροφή κυττάρων του πεπτικού συστήματος, στη συνέχεια έλκος και κατ' επέκταση κακοήθειες στο έντερο.
Ινάννα
Βιβλιογραφία
Κατηγορία:Σουμεριακή μυθολογία Κατηγορία:Θεότητες Ασσυρίων Κατηγορία:Θεότητες της μαγείας Κατηγορία:Θεότητες του πολέμου Κατηγορία:Θεότητες της σοφίας Κατηγορία:Αρχαία ΛΟΑΤ ιστορία
Status Quo (συγκρότημα)
Οι Status Quo είναι βρετανικό rock συγκρότημα, με τη μουσική τους να χαρακτηρίζεται από διακριτά στοιχεία της Boggie rock. Το συγκρότημα δημιουργήθηκε από τους τότε συμμαθητές Φράνσις Ρόσι και Άλαν Λάνκαστερ, το 1962. Μετά από διάφορες ανακατατάξεις στο σχήμα του συγκροτήματος, το 1967 ονομάστηκε The Status Quo, και το 1969 Status Quo.
Καραγενάνη
Εφαρμογές
Οι καρραγενάνες που εξάγονται από τα κόκκινα φύκη (ροδοφύκη) έχει αναφερθεί ότι έχει πολλές εφαρμογές στην βιομηχανία τροφίμων καθώς και στον φαρμακευτικό κλάδο. Οι καρραγενάνες, απομονώνονται από τους πολυσακχαρίτες (SPs) των θαλάσσιων ροδοφυκών και χρησιμοποιείται ευρέως ως πρόσθετο τροφίμων, όπως γαλακτωματοποιητής, σταθεροποιητής, πυκνωτικό. Από τις διάφορες μορφές της καρραγενάνης, η λ-καρραγενάνη είναι μια θειική γαλακτάνη, η οποία έχει απομονωθεί από κάποια ροδοφύκη και έχει αναφερθεί ότι έχει πολλών ειδών βιολογικές δραστηριότητες, ανάμεσα στις οποίες είναι και η σημαντική ανοσοτροποποιητική δραστικότητα έναντι όγκων μέσω της ενεργοποίησης του ανοσοποιητικού συστήματος. Υδατικό διάλυμα PS από το θαλάσσιο φύκος Capsosiphon fulvescens έχει αναφερθεί ότι έχει ανασταλτική δραστικότητα σε καρκινικά κύτταρα ανθρώπινης κυτταρικής σειράς .Η χαμηλή τοξική δραστικότητα της καρραγενάνης, σε συνδυασμό με την αντικαρκινική και ανοσορυθμιστική του δραστικότητα θα πρέπει να ληφθεί υπόψη και μπορεί να συνίσταται σε αντικαρκινικές θεραπείες, ενώ μπορεί να δώσει μια σημαντική ανακάλυψη για την καλύτερη διαχείριση ασθενειών σχετικών με τον καρκίνο.
Status Quo (συγκρότημα)
Το συγκρότημα είχε πάνω από 60 chart hits στο Ηνωμένο Βασίλειο, ξεκινώντας από το 1967, με το Pictures of Matchstick Men, ενώ το πιο πρόσφατο υπήρξε το 2010, το οποίο σημαίνει ότι είναι το ροκ συγκρότημα με τα περισσότερα chart hits, από κάθε άλλο. 22 εξ αυτών φτάσανε την πρώτη δεκάδα του UK Singles Chart. Το 1991, το συγκρότημα το Βραβείο BRIT, για τη συνολική του συνεισφορά στη μουσική.
Παραπομπές
Κατηγορία:Αγγλικά rock συγκροτήματα Κατηγορία:Νικητές Kerrang! Awards
Τσενστοχόβα
Η Τσενστοχόβα (πολωνικά: Częstochowa, ) είναι πόλη στη νότια Πολωνία, δίπλα στον ποταμό Βάρτα. Βρίσκεται στο Βοεβοδάτο Σιλεσίας από το 1999 και προηγουμένως ήταν η πρωτεύουσα του Βοεβοδάτου Τσενστοχόβα (1975-1998). Ωστόσο, η Τσενστοχόβα είναι ιστορικά μέρος της Ελάσσονος Πολωνίας, όχι της Σιλεσίας, και πριν από το 1795 (δείτε: Διαμελισμοί της Πολωνίας), ανήκε στο Βοεβοδάτο Κρακοβίας. Η Τσενστοχόβα βρίσκεται στο Υψίπεδο Κρακοβίας-Τσενστοχόβα. Είναι ο μεγαλύτερος οικονομικός, πολιτιστικός και διοικητικός κόμβος στο βόρειο τμήμα του Βοεβοδάτου Σιλεσίας. Ο πληθυσμός της είναι 220.433 κάτοικοι, καθιστώντας την τη δέκατη τρίτη μεγαλύτερη πόλη στην Πολωνία
Η πόλη είναι γνωστή για το περίφημο μοναστήρι των Παουλίνων της Γιάσνα Γκούρα, που είναι το σπίτι του πίνακα της Μαύρης Παναγίας της Τσενστοχόβα (πολωνικά: Jasnogórski Cudowny obrazNajświętszej Maryi Panny Niepokalanie Poczętej), ένα ιερό της Παναγίας. Κάθε χρόνο, εκατομμύρια προσκυνητές από όλο τον κόσμο έρχονται στην Τσενστοχόβα για να τον δουν. Η πόλη ήταν επίσης η έδρα του κινήματος του Φρανκισμού στα τέλη του 18ου και του 19ου αιώνα.
Στην πόλη έχουν πραγματοποιηθεί ανασκαφές ενός αρχαίου τόπου του λουσάτιου πολιτισμού και έχει ένα μουσείο αφιερωμένο σε αυτό. Τα ερείπια ενός μεσαιωνικού κάστρου στέκονται στο Όλστιν, περίπου 25 χιλιόμετρα από το κέντρο της πόλης (δείτε επίσης: Μονοπάτι των φωλιών των αετών).
Όνομα
Το όνομα «Częstochowa» σημαίνει μέρος του Τσένστοχ και προέρχεται από ένα προσωπικό όνομα του Τσένστοχ, που αναφέρεται στα μεσαιωνικά έγγραφα επίσης ως Częstobor (Τσενστόμπορ) και Częstomir (Τσενστόμιρ). Οι παραλλαγές του ονόματος περιλαμβάνουν το Czanstochowa (Τσανστοχόβα), που χρησιμοποιήθηκε το 1220 και το Częstochow (Τσενστόχουφ) το 1382 και το 1558. Ένα μέρος της σημερινής πόλης που ονομάζεται Częstochówka (Τσενστοχούφκα) ήταν ένας ξεχωριστός δήμος που αναφέρεται τον 14ο αιώνα ως το Παλαιά Τσενστοχόβα (Antiquo Czanstochowa, 1382) και Τσενστοχούφκα το 1470-80. Η πόλη ήταν επίσης γνωστή στα γερμανικά ως Tschenstochau (Τσενστόχαου) και στα ρωσικά ως Ченстохов (Τσενστόχοφ).
Ιστορία
αριστερά|μικρογραφία| Μοναστήρι της Γιάσνα Γκούρα Σύμφωνα με τα αρχαιολογικά ευρήματα, ο πρώτος παλαιός πολωνικός οικισμός στη θέση της Τσενστοχόβα ιδρύθηκε στα τέλη του 11ου αιώνα, εντός του Βασιλείου της Πολωνίας του Οίκου των Πιαστ. Αναφέρθηκε για πρώτη φορά σε ιστορικά έγγραφα από το 1220, όταν ο Επίσκοπος της Κρακοβίας, Ίβο Οντρόβονς, δημιούργησε έναν κατάλογο με τις περιουσίες του μοναστηριού του Μστουφ. Στο έγγραφο αναφέρονται δύο χωριά, η Τσενστοχόβα και η Τσενστοχούφκα. Και τα δύο ανήκαν στη βασική εδαφική ενότητα των σλαβικών πολωνικών φυλών (οπόλε), με την πρωτεύουσα στο Μστουφ. Η Τσενστοχούφκα βρισκόταν σε ένα λόφο, όπου αργότερα χτίστηκε το Μοναστήρι της Γιάσνα Γκούρα.
Στα τέλη του 13ου αιώνα, η Τσενστοχόβα έγινε η έδρα μιας ρωμαιοκαθολικής ενοριακής εκκλησίας, η οποία βρισκόταν στο Λέλουφ. Το χωριό βρισκόταν στη βορειοδυτική γωνία της Γης της Κρακοβίας, στην Ελάσσων Πολωνία, κοντά στο Βασιλικό Κάστρο του Όλστιν. Η Τσενστοχόβα αναπτύχθηκε κατά μήκος ενός πολυσύχναστου δρόμου εμπορίου από την Ελάσσων Πολωνία προς τη Μείζων Πολωνία. Το χωριό κυβερνήθηκε από έναν σταρόστα, ο οποίος έμενε στο Κάστρο του Όλστιν.
Δεν είναι γνωστό πότε χορηγήθηκε στην Τσενστοχόβα χάρτης πόλης, καθώς δεν έχουν διατηρηθεί έγγραφα. Συνέβη κάποια στιγμή μεταξύ 1356-1377. Το 1502, ο Βασιλιάς Αλέξανδρος της Πολωνίας παραχώρησε έναν νέο χάρτη, με βάση τα δικαιώματα του Μαγδεμβούργου στην Τσενστοχόβα. Στο 1382, το μοναστήρι των Παουλίνων στη Γιάσνα Γκούρα ιδρύθηκε από Βλάντισλαφ Β΄ του Οπόλε - τον Πολωνό πρίγκιπα Πιαστ της Άνω Σιλεσίας. Δύο χρόνια αργότερα, το μοναστήρι έλαβε την πλέον διάσημη εικόνα της Μαύρης Παναγίας. Τα επόμενα χρόνια έγινε κέντρο προσκυνήματος, συμβάλλοντας στην ανάπτυξη της παρακείμενης πόλης. μικρογραφία| [[Μαύρη Παναγία της Τσενστοχόβα]] Η Τσενστοχόβα ευημερούσε στα τέλη του 15ου και στις αρχές του 16ου αιώνα, λόγω των προσπαθειών του Σιγισμούνδος Α΄, του μελλοντικού βασιλιά της Πολωνικής-Λιθουανικής Κοινοπολιτείας. Εκείνη την εποχή, ο Σιγισμούνδος κυβερνούσε το Δουκάτο του Γκουόγκουφ και επισκέπτοταν συχνά την Τσενστοχόβα στο δρόμο του προς τα Δουκάτα της Σιλεσίας (1498, 1502, 1502, 1503, 1505, 1505, 1506). Το 1504, παραχωρήθηκε στην Τσενστοχόβα το δικαίωμα συλλογής διοδίων στη γέφυρα του ποταμού Βάρτα. Το 1508, επιτράπηκε στη Τσενστοχόβα να διοργανώνει μια έκθεση κάθε χρόνο. Το 1564, ο αριθμός των εκθέσεων αυξήθηκε σε τρεις ετησίως, και το 1639 σε έξι. Το έτος 1631, η Τσενστοχόβα είχε 399 σπίτια, αλλά την ίδια στιγμή, αρκετοί κάτοικοι πέθαναν από πανούκλα, μετά την οποία εγκαταλείφθηκαν 78 σπίτια.
Στο πρώτο μισό του 17ου αιώνα, οι βασιλιάδες του Οίκου των Βάσα μετέτρεψαν το Μοναστήρι της Γιάσνα Γκούρα σε ένα σύγχρονο φρούριο ολλανδικού τύπου. Κατά τη διάρκεια της σουηδικής εισβολής στην Πολωνία το 1655, το μοναστήρι ήταν μια από τις τοποθεσίες της πολωνικής αντίστασης εναντίον των σουηδικών στρατών (για περισσότερες πληροφορίες, δείτε: Πολιορκία της Γιάσνα Γκούρα). Η πόλη της Τσενστοχόβα καταστράφηκε σχεδόν τελείως από τους Σουηδούς στρατιώτες. Έχει εκτιμηθεί ότι η πόλη έχασε το 50% του πληθυσμού και το 60% των σπιτιών. Όμως, η πόλη υπέστη λιγότερο σοβαρή καταστροφή από τις πόλεις της περιοχής, όπως το Πσίρουφ, το Όλστιν και το Μστουφ. Χρειάστηκαν αρκετά χρόνια για να ανακάμψει η Τσενστοχόβα από τις εκτεταμένες απώλειες. Μέχρι το 1680, υπήρχαν ακόμη ερειπωμένα σπίτια στην πόλη.
Ταυτόχρονα, το Μοναστήρι της Γιάσνα Γκούρα ευημερούσε. Στις 27 Φεβρουαρίου 1670, πραγματοποιήθηκε εδώ ο γάμος του Βασιλιά Μιχαήλ Κορύμπουτ Βισνιοβιέτσκι με την Πριγκίπισσα Ελεονώρα της Αυστρίας. Το 1682, ο εορτασμός της 300ης επετείου της Μαύρης Παναγίας της Τσενστοχόβα έφερε χιλιάδες προσκυνητές από την Πολωνική-Λιθουανική Κοινοπολιτεία και τη Σιλεσία. Η εβραϊκή κοινότητα στην Τσενστοχόβα αναπτύχθηκε περίπου το 1700. αριστερά|μικρογραφία| Ο [[Κάσιμιρ Πουλάσκι και η Συνομοσπονδία του Μπαρ υπερσπίζονται την Τσενστοχόβα το 1772. Πίνακας του Γιούζεφ Χεουμόνσκι]] Κατά τη διάρκεια του Μεγάλου Βόρειου Πολέμου, η Τσενστοχόβα κατελήφθη από τον σουηδικό στρατό στις 11 Αυγούστου 1702. Τον Φεβρουάριο του 1703 οι Σουηδοί πολιόρκησαν το μοναστήρι, αλλά απέτυχαν να το καταλάβουν. Τον Απρίλιο του 1705, οι Σουηδοί επέστρεψαν και εμφανίστηκαν ξανά στο μοναστήρι τον Σεπτέμβριο του 1709. Ανίκανοι να καταλάβουν το οχυρωμένο φρούριο, λεηλάτησαν χωριά στην περιοχή, έβαλαν φωτιά στην Τσενστοχόβακαι έφυγαν προς το Βιέλουν. Εκείνη την εποχή, το χωριό Τσενστοχούφκα υπήρχε επίσης δίπλα στο Τσενστοχόβα. Το χωριό ανήκε στο μοναστήρι και αναπτύχθηκε γρήγορα. Το 1717 έλαβε χάρτη πόλης και το όνομά του άλλαξε σε Nowa Częstochowa (Νέα Τσενστοχόβα). Η πόλη καταστράφηκε εντελώς κατά τη διάρκεια της Συνομοσπονδίας του Μπαρ. Στις 8 Φεβρουαρίου 1769, το μοναστήρι καταλήφθηκε από αντάρτες της Συνομοσπονδίας του Μπαρ, υπό την ηγεσία του Κάσιμιρ Πουλάσκι. Σύντομα το φρούριο πολιορκήθηκε από τους Ρώσους υπό τον, γεννημένο στη Γερμανία, Στρατηγό Γιόχαν φον Ντρέβιτς. Οι Ρώσοι εγκατέλειψαν στις 15 Ιανουαρίου 1771. μικρογραφία| Εσωτερικό της βασιλικής, Μοναστήρι της Γιάσνα Γκούρα Το 1789, ο πληθυσμός της Τσενστοχόβα (που ονομαζόταν επίσης Stara Częstochowa, Παλαιά Τσενστοχόβα) ήταν περίπου 1.600 κάτοικοι, που ήταν λιγότεροι από ότι τον 15ο αιώνα. Αφού το Μείζων Σέιμ ψήφισε το Σύνταγμα της 3ης Μαΐου 1791, τα ντόπιοι Σέιμικ υποχρεώθηκαν να το νομιμοποιήσουν. Στις 14-15 Φεβρουαρίου, 1792, πραγματοποιήθηκε στο Τσενστοχόβα ένα σέιμικ της σλάχτα του βόρειου τμήματος του Βοεβοδάτου Κρακοβίας (πόβιατ των Λέλουφ και Κσονς Βιέκλι). Παραδοσιακά, τοπικά σέιμικ οργανώνονταν στο Ζαρνόβιετς και το γεγονός ότι μεταφέρθηκαν στην Τσενστοχόβα επιβεβαιώνει την αυξανόμενη σημασία της πόλης.
Το 1760, ο Γιάκομπ Φρανκ, ο ηγέτης μιας εβραϊκής αίρεσης που αναμιγνύει την Καμπαλά, τον Καθολικισμό και το Ισλάμ, φυλακίστηκε για αίρεση στο μοναστήρι από την εκκλησία. Οι οπαδοί του εγκαταστάθηκαν κοντά του, όπου αργότερα ίδρυσαν μια λατρεία της κόρης του, Εύα Φρανκ. Τον Αύγουστο του 1772, ο Φρανκ αφέθηκε ελεύθερος από τον Ρώσο Στρατηγό Αλεξάντρ Μπίμπικοφ, ο οποίος είχε καταλάβει την πόλη. Ο Φρανκ είχε υποσχεθεί στους Ρώσους ότι θα πείσει τους Εβραίους να προσηλυτιστούν στον Ορθόδοξο Χριστιανισμό.
Διαμελισμοί της Πολωνίας
Κατά τη διάρκεια των Διαμελισμών της Πολωνίας, η Τσενστοχόβα καταλήφθηκε από το Βασίλειο της Πρωσίας το 1793 και ενσωματώθηκε στην επαρχία της Νότιας Πρωσίας, τμήμα Κάλις (Kalisch). Η Παλιά Τσενστοχόβα έγινε η έδρα ενός νομού (δείτε: Επαρχίες της Πρωσίας). Κατά τη διάρκεια των Ναπολεόντειων Πολέμων, το 1807 η Τσενστοχόβα έγινε μέρος του Δουκάτου της Βαρσοβίας. Το 1815 τέθηκε υπό την Πολωνία του Συνεδρίου, η οποία ήταν υπό ρωσικό έλεγχο, στην οποία παρέμεινε μέχρι τον Α΄ Παγκόσμιο Πόλεμο. Η Παλιά Τσενστοχόβα παρέμεινε η έδρα ενός πόβιατ το 1807-1830. Το 1809, το μοναστήρι πολιορκήθηκε ανεπιτυχώς από Αυστριακούς (δείτε: Αυστροπολωνικός Πόλεμος). Στις 2 Απριλίου 1813, η Γιάσνα Γκούρα καταλήφθηκε από τους Ρώσους (δείτε: Πόλεμος του Έκτου Συνασπισμού), μετά από πολιορκία δύο εβδομάδων.
Το 1821, η κυβέρνηση της Πολωνίας του Συνεδρίου πραγματοποίησε απογραφή, σύμφωνα με την οποία ο πληθυσμός της Νέας Τσενστοχόβα ήταν 1.036 κάτοικοι, ενώ ο πληθυσμός της Παλιάς Τσενστοχόβα ήταν 2.758 κάτοικοι. Επιπλέον, σχεδόν τετρακόσιοι άνθρωποι ζούσαν σε αρκετούς οικισμούς στην περιοχή (Zawodzie, Stradom, Kucelin). Η ιδέα της συγχώνευσης και των δύο πόλεων δημιουργήθηκε για πρώτη φορά το 1815. Το 1819, ο στρατιωτικός αρχιτέκτονας, Γιαν Μπέρνχαρντ, σχεδίασε και ξεκίνησε την κατασκευή της Aleja Najświętszej Panny Marii (Λεωφόρος της Παναγίας), που είναι ο κύριος αρτηριακός δρόμος της σύγχρονης πόλης. Σύνδεσε την Παλιά Τσενστοχόβα με τη Νέα Τσενστοχόβα. μικρογραφία| Πολωνοί αντάρτες στην Τσενστοχόβα κατά τη διάρκεια της [[Ιανουαριανή Εξέγερση|Ιανουαριανής Εξέγερσης]] Τελικά, οι δύο πόλεις συγχωνεύτηκαν επίσημα στις 19 Αυγούστου 1826. Η νέα πόλη αναδύθηκε γρήγορα ως το τέταρτο μεγαλύτερο αστικό κέντρο της Πολωνίας του Συνεδρίου, όπου ξεπεράστηκε μόνο από τις Βαρσοβία, Λούμπλιν και Κάλις. Στις 8 Σεπτεμβρίου 1862, πραγματοποιήθηκε μια πατριωτική συγκέντρωση στην πόλη, μπροστά από την εκκλησία του Αγίου Σιγισμούνδου. Ως αντίποινα, οι ρωσικές στρατιωτικές αρχές κατέστρεψαν περίπου το 65% της Παλιάς Πόλης της Τσενστοχόβα και εισήγαγαν στρατιωτικό νόμο. Κατά τη διάρκεια της Ιανουαριανής Εξέγερσης, πραγματοποιήθηκαν πολλές μάχες στην περιοχή της Τσενστοχόβα, με την τελευταία να πραγματοποιείται στις 4 Ιουλίου 1864, κοντά στο Χοζενίστε.
Το 1846, άνοιξε η σιδηροδρομική γραμμή Βαρσοβίας-Βιέννης, που συνδέει την πόλη με την υπόλοιπη Ευρώπη. Μετά το 1870, άρχισε να αναπτύσσεται η σιδηρομεταλλεία στην περιοχή, γεγονός που έδωσε ώθηση στην τοπική βιομηχανία. Μεταξύ των πιο αξιοσημείωτων επενδύσεων της εποχής ήταν ο χαλυβουργείο Huta Częstochowa που κατασκευάστηκε από τον Μπέρναρντ Χάντκε, καθώς και αρκετά εργοστάσιο υφαντουργίας και χαρτιού.
Το 1900, ο ταξιδιωτικός κινηματογράφος των αδελφών Βουαντίσουαφ και Αντόνι Κζεμίσνκι ήρθε στην πόλη για πρώτη φορά, αφού ιδρύθηκε στο Λοτζ το 1899 ως ο παλαιότερος πολωνικός κινηματογράφος. Το 1909 εγκαταστάθηκαν στην Τσενστοχόβα και ίδρυσαν τον Kino Odeon, τον πρώτο μόνιμο κινηματογράφο στην πόλη.
Μέχρι το Β΄ Παγκόσμιο Πόλεμο, όπως πολλές άλλες πόλεις της Ευρώπης, η Τσενστοχόβα είχε σημαντικό εβραϊκό πληθυσμό: σύμφωνα με τη ρωσική απογραφή του 1897, από τον συνολικό πληθυσμό των 45.130 κατοίκων, οι Εβραίοι ήταν 12.000 (περίπου 26% τοις εκατό). Ένα αντισημιτικό πογκρόμ εμφανίστηκε το 1902, πογκρόμ της Τσενστοχόβα (1902). Ένας όχλος επιτέθηκε στα εβραϊκά καταστήματα, σκοτώνοντας δεκατέσσερις Εβραίους και έναν χωροφύλακα.
Η Τσενστοχόβα εισήλθε στον 20ο αιώνα ως ένα από τα κορυφαία βιομηχανικά κέντρα της Ρωσικής Πολωνίας (μαζί με τη Βαρσοβία, το Λοτζ και το Ζαγκουένμπιε Ντομπρόφσκιε). Η πόλη βρισκόταν σε βολική τοποθεσία στον Βάρτα και σε άλλα μικρότερα ποτάμια (Κουτσελίνκα, Στραντόμκα, Κονόπκα). Οι τιμές των ακινήτων και της γης ήταν χαμηλές, σε σύγκριση με το Λοτζ. Το μοναστήρι προσέλκυσε πολλούς προσκυνητές, οι οποίοι ήταν επίσης πελάτες ντόπιων επιχειρήσεων. Το 1904, η Τσενστοχόβα είχε 678 μικρά εργαστήρια, στα οποία απασχολούνταν 2.000 εργαζόμενοι. Το 1902, άνοιξε σιδηροδρομική σύνδεση με την πρωσική συνοριακή διέλευση στο Χέρμπι Στάρε και το 1911 ολοκληρώθηκε η γραμμή προς το Κιέλτσε. Η Επανάσταση στο Βασίλειο της Πολωνίας (1905-1907) ξεκίνησε στην Τσενστοχόβα ήδη από τον Μάιο του 1904, όταν πραγματοποιήθηκαν οι πρώτες πατριωτικές συγκεντρώσεις. Στις 25 Δεκεμβρίου 1904, ένας άνδρας με το όνομα Βιτσέντι Μακόφσκι προσπάθησε να ανατινάξει ένα μνημείο του Τσάρου Αλέξανδρου Β΄, το οποίο βρισκόταν μπροστά από το μοναστήρι. Τον Φεβρουάριο του 1905, μια γενική απεργία κηρύχθηκε στην πόλη, με εργαζόμενους που απαιτούσαν αύξηση των αποδοχών. Τον Ιούνιο του 1905 πραγματοποιήθηκαν συγκρούσεις στους δρόμους στην Τσενστοχόβα, στις οποίες 20 άνθρωποι σκοτώθηκαν από τις ρωσικές δυνάμεις. Περαιτέρω διαμαρτυρίες πραγματοποιήθηκαν το 1909 και το 1912. μικρογραφία| Η Τσενστοχόβα στις αρχές του 20ου αιώνα
Α΄ Παγκόσμιος Πόλεμος
Στις αρχές Αυγούστου του 1914, η Τσενστοχόβα εγκαταλείφθηκε από τον ρωσικό αυτοκρατορικό στρατό και οι πρώτες μονάδες του Γερμανικού Στρατού εισήλθαν στην πόλη στις 3 Αυγούστου. Τέσσερις μέρες αργότερα, μεθυσμένοι Γερμανοί στρατιώτες πυροβόλησαν ο ένας στον άλλο και ένας άγνωστος αριθμός πέθανε. Οι κάτοικοι της πόλης κατηγορήθηκαν ότι σκότωσαν Γερμανούς και ως τιμωρία εκτελέστηκαν πολλοί πολίτες. Κατά τη διάρκεια της γερμανικής κατοχής (1914-1918), η Τσενστοχόβα αποκόπηκε από τις προηγούμενες ρωσικές αγορές της, με αποτέλεσμα την ευρεία φτώχεια και ανεργία. Επιπλέον, οι γερμανικές αρχές έκλεισαν πολλά εργοστάσια, προτρέποντας τους άνεργους εργάτες να μεταναστεύσουν στην Άνω Σιλεσία, όπου αντικατέστησαν άνδρες που είχαν στραφεί στο στρατό. Συνολικά, περίπου 20.000 έφυγαν για την Άνω Σιλεσία και άλλες επαρχίες της Γερμανικής Αυτοκρατορίας. Στις 2 Φεβρουαρίου 1915, ο Κάρολος Α΄ της Αυστρίας επισκέφθηκε την Τσενστοχόβα. Τέσσερις μέρες αργότερα ο Αυτοκράτορας Γουλιέλμος Β΄ της Γερμανίας ήρθε στην πόλη, και στις 17 Μαΐου 1915, η Τσενστοχόβα φιλοξένησε τον Βασιλιά της Σαξονίας, Φρειδερίκο Αύγουστο Γ΄.
Δεύτερη Πολωνική Δημοκρατία
Στις 12 Νοεμβρίου 1918, τρεις ομάδες του πρόσφατα δημιουργημένου Πολωνικού Στρατού διαδήλωσαν κατά μήκος της Λεωφόρου της Θεοτόκου. Το 1919-1921, η Τσενστοχόβα ήταν ένα από τα κέντρα υποστήριξης των Σιλέσιων Πολωνών που πολεμούσαν στις Σιλεσικές εξεγέρσεις. Στις 4 Δεκεμβρίου 1920, ο Σιμόν Πετλιούρα έφτασε μαζί με περίπου 2.000 Ουκρανούς στρατιώτες. Η άφιξή τους προκάλεσε εκτεταμένες διαμαρτυρίες, καθώς η πόλη είχε ήδη μια απελπιστική κατάσταση τροφίμων και ήταν υποχρεωμένη να στεγάσει και να ταΐσει τους Ουκρανούς. μικρογραφία| Εργοστάσιο [[Σπίρτο|σπίρτων εκσυγχρονισμένο στη δεκαετία του 1920, τώρα μουσείο]] Στη Δεύτερη Πολωνική Δημοκρατία, η Τσενστοχόβα ανήκε στο Βοεβοδάτο Κιέλτσε, όπου από το 1928 αποτελούσε το Πόβιατ Πόλης της Τσενστοχόβα. Στη δεκαετία του 1920, η τοπική βιομηχανία υπέφερε ακόμη από τις απώλειες του Α΄ Παγκοσμίου Πολέμου και είχε αποκοπεί από τις ρωσικές αγορές. Η ανεργία παρέμεινε υψηλή και χιλιάδες εργαζόμενοι έφυγαν για τη Γαλλία για αναζήτηση εργασίας. Η Μεγάλη Ύφεση ήταν ιδιαίτερα δύσκολη, με αποτέλεσμα απεργίες και συγκρούσεις με τους αστυνομικούς.
Το 1925, δημιουργήθηκε η Ρωμαιοκαθολική Αρχιεπισκοπή της Τσενστοχόβα. Η πόλη μεγάλωσε σε μέγεθος, όταν μεταξύ του 1928 και του 1934, αρκετοί τοπικοί οικισμοί και χωριά ενσωματώθηκαν στα όρια της πόλης. Το 1939, ο πληθυσμός της Τσενστοχόβα ήταν 138.000 κάτοικοι, γεγονός που την έκανε την 8η μεγαλύτερη πόλη της Πολωνίας. Το 1938, η πολωνική κυβέρνηση ανακοίνωσε σχέδια για εκκαθάριση του Βοεβοδάτου Κιέλτσε και τη δημιουργία του Βοεβοδάτου Σαντόμιες, με βάση την Κεντρική Βιομηχανική Περιοχή. Σύμφωνα με αυτά τα σχέδια, η Τσενστοχόβα επρόκειτο να μεταφερθεί είτε στο Βοεβοδάτο Λοτζ είτε στο Βοεβοδάτο Σιλεσίας, μαζί με το Ζαγκουένμπιε Ντομπρόφσκιε.
Β΄ Παγκόσμιος Πόλεμος
αριστερά|μικρογραφία| Γερμανικά στρατεύματα στην Τσενστοχόβα κατά τη διάρκεια της [[Γερμανική εισβολή στην Πολωνία|εισβολής στην Πολωνία]] Στον Πολωνικό Αμυντικό Πόλεμο του 1939, την Τσενστοχόβα υπερασπίστηκε η 7η Μεραρχία Πεζικού, μέρος της βόρειας πτέρυγας του Στρατού της Κρακοβίας. Μετά τη Μάχη της Μόκρα και άλλες μάχες, οι πολωνικές δυνάμεις αποσύρθηκαν, και η Βέρμαχτ εισήλθε στην πόλη την Κυριακή 3 Σεπτεμβρίου 1939. Η Τσενστοχόβα μετονομάστηκε από τους Γερμανούς σε Tschenstochau (Τσενστόχαου) και ενσωματώθηκε στο Γενικό Κυβερνείο. Η Δευτέρα 4 Σεπτεμβρίου 1939, έγινε γνωστή ως Αιματηρή Δευτέρα ή επίσης ως σφαγή της Τσενστοχόβα. Οι Γερμανοί σκότωσαν 227 άτομα (205 εθνοτικοί Πολωνοί και 22 Εβραίοι) σε διάφορα μέρη της πόλης, συμπεριλαμβανομένης της αυλής του δημαρχείου, των πλατειών της πόλης και σε ένα τοπικό εργοστάσιο (ορισμένες εκτιμήσεις των θυμάτων τοποθέτησαν τον αριθμό σε πάνω από 1.000, 990 εθνοτικοί Πολωνοί και 110 Εβραίοι).
Υπό τη γερμανική κατοχή, η Τσενστοχόβα ήταν διοικητικά ένα πόβιατ πόλης (Stadkreis Tschenstochau), μέρος της Περιοχής Ράντομ του Γενικού Κυβερνείου. Το πολωνικό κίνημα αντίστασης ήταν ενεργό στην πόλη και μονάδες του Εσωτερικού Στρατού και των Εθνικών Ενόπλων Δυνάμεων (ΕΕΔ) επιχειρούσαν στην περιοχή του. Ένα τμήμα του μυστικού Πολωνικού Πανεπιστημίου Δυτικών Εδαφών βρισκόταν στην πόλη και συνέχισε κρυφά την πολωνική εκπαίδευση. Το μυστικό πολωνικό συμβούλιο για την ενίσχυση των Εβραίων «Ζεγκότα», δημιουργήθηκε από το πολωνικό κίνημα αντίστασης που λειτουργούσε στην πόλη. Στις 20 Απριλίου 1943, μια μονάδα των ΕΕΔ επιτέθηκε στο τοπικό γραφείο της Εκδοτικής Τράπεζας στην Πολωνία. Μετά την κατάρρευση της Εξέγερσης της Βαρσοβίας, η Τσενστοχόβα ήταν για σύντομο διάστημα η πρωτεύουσα του Πολωνικού Υπόγειου Κράτους.
Στις 9 Απριλίου 1941, οι Ναζί Γερμανοί είχαν δημιουργήσει ένα γκέτο για τους Εβραίους στην πόλη. Κατά τη διάρκεια του Β΄ Παγκοσμίου Πολέμου περίπου 45.000 Εβραίοι της Τσενστοχόβα, σχεδόν ολόκληρη η εβραϊκή κοινότητα που ζούσε εδώ, σκοτώθηκαν από τους Γερμανούς. Η ζωή στη γερμανικοκρατούμενη Τσενστοχόβα απεικονίζεται στο γραφικό μυθιστόρημα Maus, το οποίο κέρδισε το Βραβείο Πούλιτζερ, από τον Αρτ Σπίγκελμαν, γιο ενός Εβραίου κατοίκου της Τσενστοχόβα. Πριν από το Ολοκαύτωμα, η Τσενστοχόβα θεωρήθηκε ένα μεγάλο εβραϊκό κέντρο στην Πολωνία. Μέχρι το τέλος του Β΄ Παγκοσμίου Πολέμου, σχεδόν όλοι οι Εβραίοι είχαν σκοτωθεί ή απελαθεί σε ναζιστικά στρατόπεδα εξόντωσης για να σκοτωθούν, κάνοντας την Τσενστοχόβα αυτό που η ναζιστική Γερμανία ονόμασε Γιούντενφραϊ. Υπάρχουν πολλές γνωστές περιπτώσεις ντόπιων Πολωνών ανδρών και γυναικών, οι οποίοι συνελήφθησαν και διώχθηκαν από τους Γερμανούς για διάσωση και βοήθεια στους Εβραίους. Αυτοί οι Πολωνοί καταδικάστηκαν σε θάνατο, φυλακή ή σε ναζιστικά στρατόπεδα συγκέντρωσης, στα οποία μερικοί πέθαναν, κάποιοι επέζησαν, ενώ η τύχη πολλών παραμένει άγνωστη. Οι Πολωνοί που έσωσαν Εβραίους σε άλλα μέρη της περιοχής καταδικάστηκαν επίσης σε θάνατο από το τοπικό γερμανικό δικαστήριο ή φυλακίστηκαν στην τοπική φυλακή.
Το φθινόπωρο του 1944, οι Γερμανοί οχύρωσαν την πόλη, προετοιμάζοντας μια μακρά άμυνα. Στις 16 Ιανουαρίου 1945, ωστόσο, η Βέρμαχτ υποχώρησε μετά από μια μόνο ημέρα μάχης. Η πόλη αποκαταστάθηκε στην Πολωνία, ωστόσο, με ένα κομμουνιστικό καθεστώς εγκατεστημένο από τη Σοβιετική Ένωση, το οποίο παρέμεινε στην εξουσία μέχρι την πτώση του κομμουνισμού στη δεκαετία του 1980.
Πρόσφατη περίοδος
μικρογραφία| Εορτασμός της 1000ης επετείου του βαπτίσματος της Πολωνίας με τη συμμετοχή του Αρχιεπισκόπου της Πολωνίας, [[Στέφαν Βισίνσκι, το 1966]] Λόγω της κομμουνιστικής ιδέας της γρήγορης βιομηχανοποίησης, η ανεπαρκής χαλυβουργεία επεκτάθηκε σημαντικά και πήρε το όνομά της από τον Μπολέσουαφ Μπιέρουτ. Αυτό, σε συνδυασμό με το αυξανόμενο τουριστικό κίνημα, οδήγησε σε μια ακόμη περίοδο ταχείας ανάπτυξης της πόλης, που ολοκληρώθηκε το 1975 με τη δημιουργία ενός ξεχωριστού Βοεβοδάτου Τσενστοχόβα. Στην άμεση μεταπολεμική περίοδο, η Τσενστοχόβα ανήκε στο Βοεβοδάτο Κιέλτσε (1945-1950) και στη συνέχεια η πόλη μεταφέρθηκε στο Βοεβοδάτο Κατοβίτσε. Στη Λαϊκή Δημοκρατία της Πολωνίας, η Τσενστοχόβα εμφανίστηκε όχι μόνο ως βιομηχανικό, αλλά και ως ακαδημαϊκό κέντρο της περιοχής. Η πόλη επεκτάθηκε, με τις πρώτες γραμμές τραμ να ανοίγουν το 1959. Την 1η Ιανουαρίου 1977, πολλά χωριά και οικισμοί προσαρτήθηκαν από την Τσενστοχόβα. Ως αποτέλεσμα, η περιοχή της πόλης επεκτάθηκε από 90 σε 160 τετραγωνικά χιλιόμετρα.
Στη σύγχρονη εποχή, ο Πάπας Ιωάννης Παύλος Β΄, γηγενές τέκνο της Πολωνίας, προσευχήθηκε ενώπιον της Μαύρης Παναγίας κατά την ιστορική του επίσκεψη το 1979, αρκετούς μήνες μετά την εκλογή του στην Έδρα του Αγίου Πέτρου. Ο Πάπας έκανε μια άλλη επίσκεψη στην Παναγία της Τσενστοχόβα το 1983 και ξανά το 1987, 1991, 1997 και 1999. Στις 15 Αυγούστου 1991, ο Ιωάννης Παύλος Β΄ ανακηρύχθηκε Επίτιμος Πολίτης της Τσενστοχόβα. Στις 26 Μαΐου 2006, ο Πάπας Βενέδικτος ΙΣΤ΄ επισκέφθηκε την πόλη.
Κλίμα
Το κλίμα είναι υγρό ηπειρωτικό (Κέππεν: Dfb), αλλά εξακολουθεί να έχει ορισμένα ωκεάνια χαρακτηριστικά (Cfb), ειδικά σε πρόσφατες φυσιολογικές τιμές. Η Τσενστοχόβα βρίσκεται σε μια από τις πιο καυτές καλοκαιρινές περιοχές στην Πολωνία. Αν και οι χειμώνες δεν είναι οι πιο απαιτητικοί, είναι πιο κρύοι από τα πιο μέτρια κλίματα της Δύσης και της Βαλτικής Θάλασσας.
Κατά μέσο όρο, υπάρχουν τέσσερις ώρες την ημέρα με άμεση ηλιακή ακτινοβολία. Κατά τη διάρκεια του έτους, η καλύτερη ηλιακή ακτινοβολία παρατηρείται τον Ιούνιο, λόγω της μεγαλύτερης διάρκειας της ημέρας. Υπάρχουν λίγες ημέρες χωρίς αέρα στην Τσενστοχόβα. Οι περιόδους χαλάρωσης σε ετήσια κλίμακα αντιπροσωπεύουν κατά μέσο όρο το 9,2%. Εδώ επικρατούν δυτικοί άνεμοι - 18% και νοτιοδυτικοί - 18,2%. Ταυτόχρονα, επιτυγχάνουν τις υψηλότερες ταχύτητες από αυτές τις κατευθύνσεις - 2.2 μ/ω. Οι βόρειοι άνεμοι είναι λιγότερο συνηθισμένοι - 7,7%, όπως και οι βορειοανατολικοί άνεμοι - 7,4%.
Οικονομία
μικρογραφία| Χαλυβουργεία Huta Częstochowa Υπάρχουν περίπου 26.000 εταιρείες εγγεγραμμένες στην Τσενστοχόβα. Εκπροσωπούνται από το Περιφερειακό Εμπορικό και Βιομηχανικό Επιμελητήριο στην Τσενστοχόβα. Οι επενδυτικές περιοχές αποτελούν μέρος της Ειδικής Οικονομικής Ζώνης του Κατοβίτσε. Ο κύριος εκκινητής δραστηριοτήτων που σχετίζεται με την οικονομική ανάπτυξη και τις επενδύσεις είναι ο Οργανισμός Περιφερειακής Ανάπτυξης. Το 2007, σε περιοχές γύρω από τα Χαλυβουργεία ISD της Τσενστοχόβα, ιδρύθηκε το Βιομηχανικό Πάρκο της Τσενστοχόβα. Το 2011, ιδρύθηκαν τρεις βιομηχανικές συστάδες - το σύμπλεγμα της παραγωγής πολυμερών «Plastosfera», το κοινοτικό σύμπλεγμα Τσενστοχόβα «Aglomeracja» και το περιφερειακό σύμπλεγμα της οικοδομικής βιομηχανίας και των υποδομών «Budosfera».
Τουρισμός
Επί του παρόντος, η πόλη είναι ένα από τα κύρια τουριστικά αξιοθέατα της περιοχής και μερικές φορές ονομάζεται Μικρή Νυρεμβέργη λόγω του αριθμού καταστημάτων αναμνηστικών. Προσελκύει εκατομμύρια (4,5 εκ. - 2005) τουρίστες και προσκυνητές κάθε χρόνο. Η Μαύρη Παναγία της Τσενστοχόβα, που στεγάζεται στο Μοναστήρι της Γιάσνα Γκούρα, είναι ένα ιδιαίτερα δημοφιλές αξιοθέατο.
Κατά τη διάρκεια των αιώνων, πολλά κτίρια έχουν ανεγερθεί, τα περισσότερα από αυτά έχουν πλέον την κατάσταση των τουριστικών αξιοθέατων και των ιστορικών μνημείων από τότε που η Τσενστοχόβα ιδρύθηκε ήδη από τον Μεσαίωνα. Ανάμεσα σε αυτά τα αξιοθέατα είναι τα παλιά αρχοντικά και ο αστικός πυρήνας του κέντρου της πόλης. Το πιο δημοφιλές με τον θρησκευτικό τουρισμό, όπως αναφέρεται παραπάνω, είναι το Μοναστήρι της Γιάσνα Γκούρα.
Θρησκεία και τόποι λατρείας
Εκτός από τη Ρωμαιοκαθολική Εκκλησία και την Ορθόδοξη Εκκλησία της Πολωνίας, υπάρχουν διάφορα δόγματα στην Τσενστοχόβα, όπως η Ευαγγελική Εκκλησία της Ομολογίας του Άουγκσμπουργκ στην Πολωνία, η Χριστιανική Εκκλησία Βαπτιστών της Πολωνίας, οι Μάρτυρες του Ιεχωβά, η Εκκλησία του Πεντηκοστιανισμού, οι Αδελφοί του Πλίμουθ, η Εκκλησία Αντβεντιστών της Εβδόμης Ημέρας και η Πολωνοκαθολική Εκκλησία. Η Τσενστοχόβα είναι η έδρα της Ρωμαιοκαθολικής Αρχιεπισκοπής της Τσενστοχόβα, καθώς και του Καθεδρικού Ναού της Αγίας Οικογένειας στην Τσενστοχόβα και του Μοναστηριού της Γιάσνα Γκούρα, μαζί με 50 καθολικές ενοριακές εκκλησίες.
Εξωτερικοί σύνδεσμοι
Κατηγορία:Πόλεις του Βοεβοδάτου Σιλεσίας Κατηγορία:Πόλεις πόβιατ της Πολωνίας Κατηγορία:Πόλεις της Πολωνίας Κατηγορία:Μαύρη Παναγία της Τσενστοχόβα Κατηγορία:Βοεβοδάτο Κρακοβίας (14ος αιώνας-1795) Κατηγορία:Κυβερνείο Πιότρκουφ Κατηγορία:Βοεβοδάτο Κιέλτσε (1919-1939) Κατηγορία:Ιερές πόλεις Κατηγορία:Τοποθεσίες του Ολοκαυτώματος στην Πολωνία Κατηγορία:Σελίδες με μη επιθεωρημένες μεταφράσεις